Na temelju članka 9. Odluke o davanju na korištenje javnih površina („Službene novine Općine Vrsar-Orsera“ br.04/17), članka 59. Statuta Općine Vrsar-Orsera („Službene novine Općine Vrsar-Orsera“ broj 2/13, 3/17 i 2/18) i članka 18. Odluke o porezima Općine Vrsar-Orsera („Službene novine Općine Vrsar-Orsera“ broj 10/16 i 2/18), Općinski načelnik Općine Vrsar-Orsera dana 28.2.2019. godine objavljuje

**NATJEČAJ**za dodjelu na korištenje javnih površina za postavljanje montažnog objekta

na području Općine Vrsar-Orsera

**Montažni objekt**
**- na području „Saline“ (pozicija 35)**  **1 mjesto**

* početna visina poreza za korištenje javne površine je 60.000,00 kuna godišnje,
* namjena – usluživanje jela isključivo mesnog podrijetla, sukladno zakonskim mogućnostima, te pića.
* Površina koja se daje na korištenje je veličine 80,00m2, od čega za montažni objekt maksimalno 15,00 m2, dok je ostatak predviđen za korištenje kao terasa.
* Visina naknade za korištenje el. energije naplaćuje se po potrošnji očitanjem s pomoćnog brojila.

 U gore navedenom slučaju, **montažni objekt**, u pravilu je tipski objekt lagane konstrukcije do 15m2 građevinske (bruto) površine, koji se u cijelosti ili u dijelovima može prenositi i postavljati na javnu površinu, bez povezivanja s njom, s mogućnošću demontaže, odnosno uklanjanja na način da podloga ostane nepromijenjena.

**UVJETI NATJEČAJA:**

 **1.** Javna se površina daje se na korištenje na period od tri (3) godine.

Dozvoljeno je radno vrijeme od 08-24 sata.

Korisnik javne površine dužan je pridržavati se odredbi Odluke o dozvoljenom prekoračenju najviše dopuštene razine buke (“Službene novine Općine Vrsar” broj 06/16), Zakona o zaštiti od buke (NN [30/09](http://www.zakon.hr/cms.htm?id=354), [55/13](http://www.zakon.hr/cms.htm?id=355), [153/13](http://www.zakon.hr/cms.htm?id=604), [41/1](http://www.zakon.hr/cms.htm?id=16654)6, 114/18) **te po potrebi prema uputama komunalnih redara utišati glazbu.**

Jedinstveni upravni odjel, dodijeljenu javnu površinu za postavljanje montažnog objekta i pripadajuće terase, može označiti vidljivom oznakom na tlu.

Općina Vrsar-Orsera će oduzeti odobrenje i prije isteka navedenog roka ukoliko komunalni redari u provođenju nadzora ustanove da se javna površina koristi suprotno izdanom Rješenju o porezu na korištenje javne površine, ili se uvidom u financijske knjige Općine Vrsar-Orsera ustanovi da porez na korištenje javne površine ili naknada za korištenje električne energije nisu uplaćeni u rokovima navedenim u istome. Nakon prve usmene opomene komunalnog redara, za sljedeće kršenje odredbi Rješenja, komunalni redar sastavlja zapisnik, te će Jedinstveni upravni odjel Općine Vrsar-Orsera na osnovi njega pristupiti postupku njegovog oduzimanja.

 U slučaju oduzimanja Rješenja, korisnik javne površine obvezan je uplatiti razrezani porez u cijelosti za tekuću godinu.

 **2.** Davanje na korištenje javne površine izvršit će se temeljem prikupljenih pisanih ponuda. Ponude se moraju dostaviti (moraju biti zaprimljene zbog otvaranja istog dana) do **12:00 sati u utorak 12. ožujka 2019. godine** u Jedinstveni upravni odjel Općine Vrsar-Orsera na adresu: OPĆINA VRSAR-ORSERA, Komisija za dodjelu javnih površina Trg Degrassi 1, 5245O VRSAR-ORSERA, s napomenom "ZA NATJEČAJ JAVNE POVRŠINE - ne otvaraj". Otvaranje ponuda biti će javno i započeti će u 13:30 sati u utorak 12. ožujka 2019. godine, u općinskoj vijećnici na adresi Trg Degrassi 1, Vrsar-Orsera.

 **3.** Ponuda treba sadržavati:

1. osnovne podatke o ponuditelju **obavezno na** **formularu** izdanom od strane Općine (formular se može naći na internetskoj stranici www.vrsar.hr ili u Općini Vrsar-Orsera),
2. ponuđenu visinu poreza na korištenje javne površine koju ponuditelj nudi,
3. dokaz o uplati jamčevine u iznosu **od 50% od početne visine poreza** na korištenje javne površine na određenoj lokaciji,
4. obrtnicu, izvod iz registra trgovačkog suda za pravne osobe ili neki drugi dokaz o mogućnosti obavljanja djelatnosti na lokaciji za koju se natječe,
5. izjavu o nepostojanju duga, po bilo kojoj osnovi, prema Općini Vrsar-Orsera (formular se može naći na internetskoj stranici www.vrsar.hr ili u Općini Vrsar-Orsera),
6. izjavu o suglasnosti za uklanjanje vlastitih stvari bez prethodnog upozorenja, (robe za prodaju, montažnog objekta, stolova i stolica, te ostalih stvari.) od strane komunalnog redarstva Općine Vrsar-Orsera, u slučaju ne pridržavanja općinskih propisa, sklopljenog Ugovora i/ili izdanog Rješenja (formular se može naći na internetskoj stranici www.vrsar.hr ili u Općini Vrsar-Orsera),
7. sliku ili skicu montažnog objekta te pripadajuće terase sa jasno naznačenim dimenzijama.

 **4. Komisija između potpunih i pravovremenih ponuda bira najpovoljnijeg ponuditelja temeljem sljedećeg kriterija:**

**- visine ponuđenog poreza na korištenje javne površine.**

 U slučaju dvije ili više identičnih ponuda, Komisija provodi usmeno nadmetanje između ponuđača čiji su iznosi ponuđenog poreza na korištenje javne površine najveći.

 **5.** Komisija zadržava pravo ne prihvatiti ponude za predmetnu poziciju ocijeni li da među dostavljenim ponudama za nju nijedna nije povoljna.

 **7.** Rezultati o najpovoljnijim ponudama će se objaviti u roku od 8 dana od dana odabira, na oglasnoj ploči Općine Vrsar-Orsera.

 **8.** Najpovoljnijem ponuđaču će Jedinstveni upravni odjel Općine Vrsar-Orsera izdati Rješenje za korištenje javne površine za postavljanje montažnog objekta sa pripadajućom terasom u roku od osam (8)dana od dana objave rezultata natječaja na oglasnoj ploči Općine Vrsar-Orsera, u slučaju da je ispunio sve obveze iz Natječaja.

 Najpovoljniji ponuđač dužan je najdalje do 01. svibnja tekuće godine, postaviti montažni objekt i terasu na dodijeljenu lokaciju i započeti s radom.

 Iznimno i nakon toga roka uz suglasnost Općinskog načelnika Općine Vrsar-Orsera.

 Ukoliko najpovoljniji ponuđač ne postupi po stavku 1. ili 2. ovog članka gubi pravo korištenja javne površine. Komunalni redari Općine Vrsar-Orsera sastavit će Zapisnik na licu mjesta, odnosno Jedinstveni upravni odjel Općine Vrsar-Orsera će, na osnovu navedenog Zapisnika donijet Odluku o oduzimanju Rješenja za korištenje javne površine, slijedom čega Komisija može uz prethodnu pismenu obavijest, donijeti odluku o dodjeli iste javne površine drugoj zainteresiranoj pravnoj ili fizičkoj osobi.

 **Ukoliko pojedini kandidat nakon objave rezultata Natječaja odustane od pojedine lokacije gubi pravo na povrat jamčevine.**

Postignuta cijena na Natječaju u drugoj i trećoj godini će se uvećati ukoliko dođe do porasta indeksa potrošačkih cijena.

 **9.** Način plaćanja:

 Porez za korištenje javne površine za postavljanje montažnog objekta i pripadajuće terase fizičke i pravne osobe plaćaju u dvije rate:

1. 50% od ponuđene godišnje (sezonske) visine poreza za korištenje javne površine plaća se prilikom natječaja, prije izdavanja Rješenja, odnosno do 15.06. za svaku slijedeću godinu korištenja.
2. 50% od ponuđene godišnje (sezonske) visine poreza za korištenje javne površine korisnici istih plaćaju do 01.08. tekuće godine.

- Uplata se vrši na račun Proračuna Općine Vrsar IBAN HR5124020061851600003,

poziv na broj : HR68 1740 - OIB s naznakom: "POREZ JP ZA (godina za koju se vrši plaćanje)"

napomena: OIB iz poziva na broj, prilikom uplate jamčevine ili ostaloga **mora biti istovjetan** OIB-u navedenome u formularu "ponude".

 **10.** Izabrani ponuditelji dužni su prije sklapanja Ugovora, odnosno izdavanja Rješenja dostaviti ugovor ili sl. sklopljen s komunalnim poduzećem Usluga d.o.o. Poreč o odvozu i zbrinjavanju otpada, te Bjanko zadužnicu i/ili druge instrumente osiguranja plaćanja po zahtjevu Jedinstvenog upravnog odjela Općine Vrsar-Orsera.

 **11.** Komisija zadržava pravo odbacivanja prispjelih ponuda osoba ili tvrtki u kojoj su osnivači osobe koji prema Općini Vrsar-Orsera imaju dugovanje po bilo kojoj osnovi.

 **12.** Komisija zadržava pravo poništenja Natječaja bez posebnog obrazloženja.

**KLASA: 363-01/19-01/04
URBROJ: 2167/02-01-03/34-19-4
Vrsar-Orsera, 28.02.2019.**

**OPĆINSKI NAČELNIK
OPĆINE VRSAR – ORSERA
Ivan Gerometta, v.r.**